Ioan Loghin, veteranul de război din Alba care a trăit 7 decenii cu schije în corp, a plecat să lupte în armata cerului. Peste 2 luni ar fi împlinit 103 ani!
Ioan Loghin, ultimul veteran de război din Fărău, s-a stins din viață luni, 11 martie 2024, la locuința sa din sat, cu mai puțin de două luni înainte de a împlini vârsta de 103 ani! Fostul luptător din al Doilea Război Mondial avea corpul plin de schije de pe front, iar din iulie a rămas văduv.
Tot vara trecută fusese supus unei intervenții chirurgicale ce i-a readus vederea la ambii ochi, costurile operației fiind suportate de fiii veteranului, care i-au promis acest lucru la cea de-a 102-a aniversare a zilei de naștere a tatălui lor, scrie ocnamuresinfo.ro.
Citește și: Mesaje de condoleanțe
Anul trecut, reprezentanții Filialei Alba a Asociației Naționale a Cadrelor Militare în Rezervă și în Retragere "Al. I. Cuza" și Sucursalei Alba a Asociației Militarilor Veterani și Veterani cu Dizabilități "Sf. Dimitrie – Izvorâtorul de Mir" l-au omagiat la ceas aniversar, alături de oficialitățile locale și numeroasa lui familie.
Maior în retragere, Moș Loghin a fost un bărbat mărunțel și foarte simpatic, fiind apreciat de întreaga comunitate. În cel de-al Doilea Război Mondial, a fost încorporat la Batalionul 5 Vânători de Munte Abrud, dar pe front a luptat până în Caucaz cu Batalionul 22 VM desprins din acesta. A fost grav rănit la picioare și la mâna stângă în urma unui atac al partizanilor ruși în 12 ianuarie 1944 și abia a scăpat cu viață.
Întors acasă, s-a căsătorit în anul 1947, dar în 2023 soția sa a decedat după o lungă și grea suferință, fiind imobilizată la pat de 13 ani de zile. Împreună au avut 10 copii, din care mai trăiesc 9 copii, una dintre fiice fiind stabilită în Australia. Ceilalți și-au făcut un rost în țară sau în străinătate. Ioan Loghin a lăsat în urmă o adevărată avere care numără… 31 de nepoți și 45 de strănepoți.
Pe 1 mai ar fi împlinit 103 ani!
"La vârsta de aproape 103 ani, Omul iubit de Dumnezeu și de oameni a plecat la Cel pe care la slujit și prețuit, Isus Hristos. La revedere, ne vom vedea în slava cerească, tată iubit!", a transmis fiul Liviu, împreună cu soția Aurica, nepoții și strănepoții.
Veteranul de război Ioan Loghin va fi înmormântat cu onoruri militare, funeraliile urmând să aibă loc mâine, 14 martie, de la ora 13.00, la cimitirul din comună. Pe 1 mai ar fi împlinit 103 ani! Dumnezeu să-l ierte și să-l odihnească în pace pe bravul Moș Loghin. Eternă recunoștință și veșnică pomenire!
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Vlad și Ecaterina, elevi la Școala Gimnazială " Mihai Eminescu" din Alba Iulia, locul I la fazele județene ale Olimpiadelor de Fizică și Lingvistică și calificare la etapele naționale
Vlad și Ecaterina, elevi la Școala Gimnazială " Mihai Eminescu" din Alba Iulia, locul I la fazele județene ale Olimpiadelor de Fizică și Lingvistică și calificare la etapele naționale Vlad Popa și Ecaterina Adam, elevi la Școala Gimnazială " Mihai Eminescu" din Alba Iulia, au obținut locul I la Olimpiada de Fizică – faza județeană, […]
Secțiune Articole Similare
-
Opinii - Comentariiacum 5 zile
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum 5 zile
FELICITARI de 8 MARTIE 2024. MESAJE și URARI de ZIUA FEMEII
-
Opinii - Comentariiacum 4 zile
9 Martie – Mucenicii. Tradiții care atrag norocul tot anul. Ce trebuie să faci în această zi
-
Sportacum 5 zile
FOTO: Metalurgistul Cugir – Industria Galda de Jos 4-1 (2-0), "roș-albaștrii" s-au dezlănțuit în derby "de Alba" | Himcinschi, eșec aspru la debut!
-
Opinii - Comentariiacum 7 ore
13 MARTIE: Ziua Mondială a SOMNULUI. 45% din populaţia lumii suferă de tulburări de somn
-
Opinii - Comentariiacum o zi
12 Martie – Ziua Gărzii Naționale de Mediu